## El director general d’Inclusió destaca el compromís del Consell i de la societat valenciana amb la inclusió i l’erradicació de la pobresa

*** Pedro Carceller ha intervingut en la XV Trobada Autonòmica de Participació d’EAPN**

El director general d’Inclusió i Cooperació al Desenvolupament, Pedro Carceller, ha intervingut en la XV Trobada Autonòmica de Participació de Persones en Risc de Pobresa i/o Inclusió: ‘Reptes i prioritats contra la pobresa i l’exclusió social a la Comunitat Valenciana’, organitzada per EAPN CV - Xarxa per la Inclusió Social, que s’ha celebrat al CCCC (Centre del Carme Cultura Contemporània).

El director d’Inclusió i Cooperació ha assenyalat que el compromís del Consell amb l’erradicació de la pobresa “és una expressió dels nostres valors com a Govern, però també com a societat i una promesa que hi ha esperança en el futur”.

Així mateix, Carceller ha manifestat que s’han de posar en marxa actuacions que permeten “tallar tots els eixos que expulsen les persones de la inclusió” i “fer front a este problema des de tots els seus àmbits, tenint en compte que l’exclusió és dinàmica i té molts vessants, com ara l’econòmic, el de l’aïllament social o el relacionat amb el ple exercici dels drets participatius i ciutadans de les persones”.

Fecha: 16/10/2023